pt gl hu en gl it gl en gl lt gl id gl pt gl gl gl gl en gl gl gl gl gl gl gl pt pt gl gl en gl an en gl vi gl eu gl en es gl en gl gl en en gl gl gl en ca pt en gl pt es gl
Epic Games quere competir de ti a ti con Steam – Revista Morcego
Achéganse tempos máis que interesantes no horizonte. Se apenas hai uns días Steam cambiaba a súa política de repartición de beneficios coas editoras de videoxogos, á espera de favorecer ás máis grandes, agora Epic Games quere revolucionar a escena coa súa propia tenda en liña, Epic Games Store, e competir de ti a ti coa plataforma dixital de Valve.
Os creadores de Fortnite e Gears of War non queren durmirse no éxito e o diñeiro que o battle royale máis xogado no mundo está a brindarlles. A través do blogue oficial de Unreal Engine, Tim Sweeney, fundador e conselleiro delegado da empresa, confirmou o inminente lanzamento deste proxecto. O seu obxectivo é contar cunha tenda que sexa “xusta no económico” e  que permita “manter unha relación dese cos xogadores”. A noticia chega como unha chuvia de gasolina que avivará o lume orixinado entre as pequenas e medianas compañías tralo anuncio de Valve sobre a súa política de distribución de beneficios.
Que ofrecerá Epic Games Store? De entrada, un maior beneficio aos creadores. As editoras obterán o 88 % de cada venda, deixando o 12 % restante a Epic Games. Na práctica, serían uns royalties máis que interesantes, moi mellorados fronte á competencia.
A cousa non queda aí. A empresa americana tamén confirmou que os proxectos publicados nesta nova tenda dixital estarán exentos de pagar o 5 % en concepto de royalties se o xogo funciona grazas ao motor gráfico Unreal Engine. Para conseguir unhas condicións similares en Steam, segundo algúns medios dixitais, un creador tería que chegar a facer, polo menos, 50 millóns de dólares para evitar este tipo de impostos relacionados coas licenzas do motor.
Comparación de beneficios e royalties polo uso de UE4 ou Unity en Steam e Epic Games Store
A comunicación entre estudos e usuarios tamén quere priorizarse. Os xogadores que compren un título recibirán logo noticias, actualizacións e información sobre futuros lanzamentos da mesma compañía. Da mesma maneira, tamén será posible recibir no enderezo electrónico esta información, sempre que o usuario queira, claro.
A chegada de Epic Games Store producirase en PC e Mac ao longo dos próximos meses, e abrirase a Android e outras plataformas ou sistemas operativos durante 2019.
Epic GamesEpic Games StoreFortniteGalegoMorcegoSteamTendas dixitais
Creador de Morcego. Escribo cousas, falo de cousas e encántame escoitar cousas.
S.T.A.L.K.E.R. 2 estrea web e volve dar sinais de vida
O: 29 Marzo, 2019
Facebook censura publicidade de GRIS por ser sexualmente explícita
O: 8 Xaneiro, 2019
Sigue a nosa páxina
Silent Hill: The Short Message aparece recollido no organismo de calificación coreano
O: 26 Setembro, 2022
O E3 2023 retomará o formato presencial entre o 13 e o 16 de xuño do 2023
O: 26 Setembro, 2022
Podcast :: A Gruta de Gizamaluke (5×02)
O: 26 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo